wickkiey/tamil-wikipedia-chunked huggingface dataset:
# அன்சு ஜம்சென்பா

## கௌரவங்களும் விருதுகளும்

எவரெசெட்டு சிகரத்தில் ஐந்து முறை ஏறிய முதல் இந்தியப் பெண்மணி என்ற பெருமையைப் பெற்றதற்காக, (முதல் பெண்மணி மற்றும் இரண்டு முறை இரட்டை ஏறுதல்களை முடித்த முதல் பெண்) வரலாறு படைத்ததற்காக. அருணாச்சலப் பிரதேச அரசு இவரது பெயரை டென்சிங் நோர்கே தேசியச் சாகச விருதுக்குப் பரிந்துரைத்துள்ளது. செப்டம்பர் 25, 2018 அன்று புது தில்லியில் உள்ள குடியரசுத் தலைவர் இல்லத்தில் சாகசத்திற்கான ஜம்சென்பாவுக்கு, இந்தியாவின் மிக உயர்ந்த சாகச விருதான டென்சிங் நோர்கே தேசியச் சாகச விருது 2017-ஐ, குடியரசுத் தலைவர் ராம் நாத் கோவிந்த் வழங்கினார்.  
ஜம்சென்பாவுக்கு 2011 சூன் 30 அன்று புது தில்லியில் சிஎன்என்-ஐபிஎன் **இளம் இந்தியத் தலைவர் விருது** வழங்கப்பட்டது. இவர் இந்த விருதை வர்த்தகம் மற்றும் தொழில்துறை அமைச்சகம் (இந்தியா) ஜோதிர் ஆதித்யா சிந்தியாவிடமிருந்து பெற்றார்.  
சூன் 2, 2012 அன்று, குவகாத்தியில் இந்திய வர்த்தக மற்றும் தொழில்துறை கூட்டமைப்பு ஜம்சென்பாவுக்கு 2011-12-ஆம் ஆண்டின் பெண் சாதனையாளர் விருதினை வழங்கியது.  
சனவரி 31, 2017 அன்று, இட்டாநகரின் ஐஜி பூங்காப் பகுதியில் நடைபெற்ற விழாவில், அருணாச்சலப் பிரதேச அரசால் அவருக்கு **ஆண்டின் சுற்றுலா தலைமகன் விருது** வழங்கப்பட்டது. இதில் ஆளுநர் பத்மநாப ஆச்சார்யா தலைமை விருந்தினராகக் கலந்து கொண்டார்.  
சாகச விளையாட்டுத் துறையில் இவர் செய்த சாதனைகளுக்காகவும், இந்தப் பிராந்தியத்தைப் பெருமைப்படுத்தியதற்காகவும் ஜம்சென்பாவுக்கு அருணாச்சல பல்கலைக்கழகம் முனைவர் பட்டம் வழங்கியது.
# அன்சு ஜம்சென்பா

## தனிப்பட்ட வாழ்க்கை

ஜம்சென்பாவின் கணவர், செரிங் வாங்கே, அருணாச்சல மலையேறுதல் மற்றும் சாகச விளையாட்டு சங்கத்தின் தலைவராக உள்ளார். இந்த இணையருக்கு இரண்டு மகள்கள் உள்ளனர்.
# மகதானே சட்டமன்றத் தொகுதி

**மகதானே சட்டமன்றத் தொகுதி** (Magathane Assembly Constituency) என்பது மேற்கு இந்தியாவில் உள்ள மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத் தொகுதியானது வடக்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது மும்பை புறநகர் மாவட்டத்தில் அமைந்துள்ளது.
# மகதானே சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2009 | பிரவீன் தரேகர் | மகாராட்டிரா நவநிர்மாண் சேனா</br> |
| 2014 | பிரகாசு சர்வே | சிவ சேனா</br> |
| 2019 |  |  |
| 2024 |  |  |
# சத்தீசு பிரதான்

**சத்தீசு பிரதான்** (*Satish Pradhan*) இந்தியாவின் மகாராட்டிரம் மாநிலத்தைச் சேர்ந்த ஓர் அரசியல்வாதி ஆவார். சிவ சேனா என்ற அரசியல் கட்சியின் உறுப்பினராவார்.
# சத்தீசு பிரதான்

## ஆரம்பகால வாழ்க்கை

சத்தீசு பிரதான் 1940 ஆம் ஆண்டு ஆகத்து மாதம் 29 ஆம் நாளன்று பிறந்தார்.
# சத்தீசு பிரதான்

## அரசியல் வாழ்க்கை

அரசியல்வாதியான இவர் ஆரம்ப நாட்களில் மகாராட்டிர மாநிலத்தில் உள்ள தானே நகரில் சிவ சேனா என்ற அரசியல் கட்சியை நிறுவுவதில் முக்கியப் பங்கு வகித்தார். 1974 ஆம் ஆண்டு முதல் 1981 ஆம் ஆண்டு வரை தானே நகரத்தின் முதல் நகரத் தந்தையாக இருந்தார். பின்னர், 1986 ஆம் ஆண்டு முதல் 1987 ஆம் ஆண்டு வரை, மீண்டும் தானே நகரில் நகரத் தந்தையாகப் பணியாற்றினார். மகாராட்டிர மாநிலத்திலிருந்து தேர்ந்தெடுக்கப்பட்டு நாடாளுமன்ற மாநிலங்களவை உறுப்பினராக இரண்டு முறை பணியாற்றினார். முதலில் 1992 ஆம் ஆண்டு சூலை மாதம் 5 முதல் 1998 ஆம் ஆண்டு சூலை மாதம் 4 வரையும் மற்றும் இரண்டாவது முறையாக 1998 ஆம் ஆண்டு சூலை 5 முதல் 2024 ஆம் ஆண்டு இறக்கும் வரையும் இருந்தார். சிவ சேனா கட்சியின் நாடாளுமன்ற மாநிலங்களவைத் தலைவராகவும் பணியாற்றினார்.
# சத்தீசு பிரதான்

## இறப்பு

சத்தீசு பிரதான் 2024-ஆம் ஆண்டு திசம்பர் மாதம் 29 ஆம் நாள் தனது 84 ஆவது வயதில் காலமானார்.
# முலுந்த் சட்டமன்றத் தொகுதி

**முலுந்த் சட்டமன்றத் தொகுதி** (*Mulund Assembly Constituency*) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது வடக்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது மும்பை புறநகர் மாவட்டத்தில் அமைந்துள்ளது.
# முலுந்த் சட்டமன்றத் தொகுதி

## சட்டமன்ற உறுப்பினர்கள்

| 1967 | பி.வி.உபாத்யாய் | இந்திய தேசிய காங்கிரசு </br> |
| --- | --- | --- |
| 1972 | தத்தா சமந்த் |  |
| 1978 | பிரபாகர் பட்வர்தன் | ஜனதா கட்சி</br> |
| 1980 | ஜி.எஸ்.திரிவேதி |  |
| 1985 | தீனநாத் பாமா பாட்டீல் |  |
| 1990 | வாமன்ராவ் பராப் | பாரதிய ஜனதா கட்சி</br> |
| - | 1995 | கிரித் சோமையா |
| 1999 | சர்தார் தாரா சிங் |  |
| 2004 |  |  |
| 2009 |  |  |
| 2014 |  |  |
| 2019 | மிகிர் கோடெச்சா |  |
| 2024 |  |  |
# மகாதிர் ஐலெசெலசி

**மகாதிர் ஐலெசெலசி தாடீசு** (*Maheder Haileselassie Tadese*) (பிறப்பு 1990) எத்தியோப்பியாவைச் சேர்ந்த ஓர் கலைஞரும் , புகைப்படக் கலைஞரும் ஆவார். இவர் காலநிலை முன்னோடியாகக் கருதப்படுகிறார். இவர் 2023 இல் சமகால ஆப்பிரிக்க புகைப்படப் பரிசை வென்றார். மேலும் 2024 ஆம் ஆண்டில் பிபிசியின் உதெவேகம் அளிக்கும் 100 பெண்களில் ஒருவராகத் தேர்ந்தெடுக்கப்பட்டார்.
# மகாதிர் ஐலெசெலசி

## வாழ்க்கை

மகாதிர். 1990 இல் அடிஸ் அபாபாவில் பிறந்து வளர்ந்தார். பல்கலைக்கழகத்தில் குடிசார் பொறியியல் படித்துக் கொண்டிருந்தபோது இறுதி ஆண்டில் தனது பிளாக்பெர்ரி செல்லிடத் தொலைபேசியில் தனது நண்பர்களின் புகைப்படங்களை எடுத்தபோது இவருக்கு புகைப்படம் எடுப்பதில் ஆர்வம் ஏற்பட்டது. அடுத்த ஆண்டில் இவர் ஒரு ஐ-போனில் புகைப்படங்கள் எடுக்க ஆரம்பித்தார். 2013 முதல் முழுநேர புகைப்படக் கலைஞராக தன்னை நிலைநிறுத்திக் கொண்டார்.  
எத்தியோப்பியாவில் இளம் புகைப்படக் கலைஞர்களை ஊக்குவிப்பதற்காக இவர் புகைப்பட மையத்தை நடத்துகிறார். காலனித்துவத்தின் விளைவை ஆவணப்படுத்த முயற்சித்த புகைப்படக் கலைஞர் மகேஷ் சாந்தராமின் பணியை இவர் விமர்சித்துள்ளார். பார்வையாளர்களின் மகிழ்ச்சிக்காக அவர் தோற்றங்களை உருவாக்குகிறார் என்று மகாதிர் கருதுவதால் அவரது படைப்புகள் சிக்கலானவை என்று கருதுகிறார். இது ஒரு காலனித்துவ பார்வை என்று மகாதிர் நினைக்கிறார். பெண்கள் மேற்கத்திய பார்வையாளர்களை கவர்ந்திழுக்க தேவையில்லாமல் நிர்வாணமாக படம் பிடிக்கப்படுவதாக குற்றம் சாட்டுகிறார்.  
மகாதிர் ஐலெசெலசி 2023 இல் சமகால ஆப்பிரிக்க புகைப்படப் பரிசை வென்றார். இவருடன் சேர்ந்து நான்கு புகைப்படக் கலைஞர்கள் *நதியா எட்வின்*, *யாஸ்மின் ஃபோர்டே*, *கார்லோஸ் இடுன்-தவியா* மற்றும் *லியோனார்ட் போங்கோ* ஆகியோருக்கும் இப்பரிசி வழங்கப்பட்டது.
# மகாதிர் ஐலெசெலசி

## புகைப்படக் கண்காட்சிகள்

இவரது ஆப்பிரிக்க புகைப்படக் கண்காட்சிகளின் 14வது இருபதாண்டு விழா, "குமா, லா பரோல்" (குமா, வார்த்தை) என்ற கருப்பொருளை எடுத்துக்கொள்கிறது. *இலாசானா இகோ டியாரா*, *நாடின் ஹூங்க்பாட்டின்*, *மாந்தியா டியாவாரா*, *சௌஃபியான் எர்-ரஹூய்*, *ஒயிண்டமோலா ஃபெய்த்ஃபுல்* மற்றும் *பேட்ரிக் முடேகெரேசா* ஆகியோர் அடங்கிய கலைஞர்கள் குழுவுடன் சேர்ந்து இவரும் தனது புகைப்படங்களைக் காட்சிப்ப்டுத்தினார்.
# மகாதிர் ஐலெசெலசி

## பிபிசியின் விருது

2024 ஆம் ஆண்டில் பிபிசியின் 100 ஊக்கமளிக்கும் பெண்களில் ஒருவராக இவர் தேர்ந்தெடுக்கப்பட்டார். 2024 ஆம் ஆண்டில் இளம் பெண்கள் மீது காலநிலை மாற்றத்தின் விளைவை இவர் ஆவணப்படுத்தும் பணி காரணமாக பிபிசி மற்றும் தி கார்டியன் ஆகிய ஊடகங்களின் கவனத்தை ஈர்த்தார். சோமாலியாவில் சிறுவர் திருமணம் விகிதம் இரு மடங்கிற்கும் அதிகமாக இருந்தது. ஏனெனில் குடும்பங்கள் உணவு மற்றும் தண்ணீர் பற்றாக்குறையை சமாளிக்க முயற்சிக்கின்றன. இவரது புகைப்படங்கள் அத்தைகைய சிறுமிகளைக் காட்டுகின்றன. மேலும் அவை நிலப்பரப்பில் வறட்சியின் தாக்கத்தை ஆவணப்படுத்துகின்றன.
# குசுமந்தி மர முகமூடி

**குசுமந்தி மர முகமூடி** (*Wooden Mask of Kushmandi*), **குசுமாண்டி முகமூடி** அல்லது **கோமிரா நடன முகமூடி** என்றும், உள்ளூரில் **முகா** என்றும் அழைக்கப்படுவது இந்திய மாநிலமான மேற்கு வங்காளத்தில் உள்ள தெற்கு தினாஜ்பூரின் குசுமாண்டியின் பாரம்பரிய கலாச்சார பாரம்பரியமாகும். இது உள்ளூர் சமூகத்தினர் நிகழ்ச்சியின் போது அணியும் ஒரு சடங்கு சார்ந்த நடன வடிவ முகமூடியாகும். இது நல்ல சக்திகளை அறிமுகப்படுத்தவும், கிராமங்களிலிருந்து தீய சக்திகளை விரட்டவும் பயன்படுகிறது.
# குசுமந்தி மர முகமூடி

## தயாரிப்பு

மேற்கு வங்காளத்தில் உள்ள தெற்கு தினாஜ்பூரின் சிறு கிராமம் குசுமாண்டி. இங்கு இந்த முகமூடி தயாரிக்கப்பட்டதால் இப்பெயர் பெற்றது. திறமைவாய்ந்த கலைஞர்களால் ஒற்றை மரப் பலகையில் இந்த முகமூடி செய்யப்படுகிறது. இதற்கு மாகோனி, மாமரம் மரங்கள் பயன்படுத்தப்படுகிறது. ஈர்க்கும் வர்ணம் பல வடிவங்களில் பூசப்பட்டுத் தயாரிக்கப்படும் முகமூடியானது அணிபவரின் முகத்தினை முழுவதுமாக மறைக்கும் அளவில் தயாரிக்கப்படுகிறது. பார்வையாளர்களைக் கவரும் வண்ணம் இறகு, ஓடுகள் கொண்டு அலங்கரிக்கப்படுகிறது.
# குசுமந்தி மர முகமூடி

## புவிசார் குறியீடு

குசுமாண்டியின் மர முகமூடி 2018ஆம் ஆண்டில் புவிசார் குறியீடு குறிச்சொல்லுடன் அங்கீகாரம் பெற்றது.
# நவோமி சந்தா

**நவோமி சந்தா** (*Naomi Chanda*) வடக்கு சாம்பியாவின் சின்சாலியைத் தளமாகக் கொண்ட ஒரு சாம்பியன் விவசாயியும் மற்றும் விவசாயப் பயிற்சியாளரும் ஆவார். இவர் பெண் கல்விக்கான பிரச்சாரத்துடன் இணைந்து காலநிலை-நவீன விவசாய நுட்பங்களை கற்பிக்கிறார். மேலும் தனது சமூக முன்முயற்சிகள் மூலம் பெண்கள் கல்வி மற்றும் அதிகாரத்திற்கு வருவதை ஆதரிக்கிறார்.
# நவோமி சந்தா

## இளமை வாழ்க்கை

நவோமி சந்தா வடக்கு சாம்பியாவில் பிறந்து, சின்சாலி மாவட்டத்தில் தனது தாயால் வளர்க்கப்பட்டார். இவரது தந்தை இவர் குழந்தையாக இருந்தபோது காலமானார். நவோமிக்கு பள்ளிக் கட்டணம், சீருடைகள் மற்றும் பிற அத்தியாவசியப் பொருட்களின் செலவுகள் போன்றவற்றை வழங்குவதில் இவரது தாயார் சவால்களை எதிர்கொண்டார்.  
மேல்நிலைப் பள்ளியில், இவரது கல்விக்கு நிதி உதவியை வழங்க ஒரு சர்வதேச அரசு சாரா, இலாப நோக்கற்ற அமைப்பான பெண் கல்விக்கான பிரச்சாரம் (காம்ஃபெட் ) என்ற சங்கம் நடவடிக்கை எடுக்கும் வரை இவரது நிலைமை னோசமாகவே இருந்தது உள்ளூர் சிறு விவசாயிகள் மற்றும் பள்ளி மாணவர்களுக்கு விவசாய நுட்பங்களை கற்பிக்கும் சமூக மேம்பாட்டுத் திட்டங்களையும் இவர் நடத்துகிறார். நீடித்த வறட்சி மற்றும் ஒழுங்கற்ற மழைப்பொழிவு போன்ற சுற்றுச்சூழல் சவால்களுக்கு எதிராக மீள்தன்மையை உருவாக்குவதே இந்த முயற்சிகளின் நோக்கமாகும்.  
காம்ஃபெட் சங்கத்தில் 2019 இல் மாவட்டத் தலைவராகவும் பின்னர் 2022 இல் சாம்பியாவின் தேசியத் தலைவராகவும் பணியாற்றினார். இந்தப் பதவிகளில் பெண்களுக்கான கல்வி மறு நுழைவுக் கொள்கைகளை ஆதரிப்பதும் சமூக முன்முயற்சிகளை ஆதரிப்பதும் அடங்கும். 2024 ஆம் ஆண்டில், பிபிசியின் உத்வேகமளிக்கும் 100 பெண்கள் பட்டியலில் நவோமி சந்தா இடம்பெற்றார்.
# நவோமி சந்தா

## சொந்த வாழ்க்கை

நவோமி சந்தா பாதிக்கப்படக்கூடிய சிறுமிகளின் பள்ளிக் கட்டணத்தை ஈடுகட்டுவதன் மூலமும், சீருடைகள் மற்றும் பிற அத்தியாவசிய பொருட்களை வழங்குவதன் மூலமும் ஆதரிக்கிறார். இவர் ஒரு சிறிய வீட்டு அலங்காரப் பொருட்கள் வணிகத்தை நடத்தி வருகிறார். இதில்வரும் இலாபங்களைப் பயன்படுத்தி தனது சமூகத்தில் பின்தங்கிய குழந்தைகளுக்கு உதவுகிறார். சந்தா தனது குடும்ப வீட்டை சிறுமிகளுக்கான தங்குமிடமாக மாற்றினார். சிறுவர் திருமண அபாயத்தில் உள்ளவர்களுக்கு பாதுகாப்பான இடத்தை வழங்குகிறார். மேலும், அவர்களின் கல்வி முயற்சிகளுக்கு ஆதரவளித்தார்.
# சில்சிலா ஆச்சார்யா

**சில்சிலா ஆச்சார்யா** (*Shilshila Acharya*) நேபாளத்தைச் சேர்ந்த நெகிழி மறுசுழற்சியை அதிகரிப்பதற்கான வெற்றிகரமான பிரச்சாரங்களுக்கு தலைமை தாங்கிய நேபாளச் சுற்றுச்சூழல் விஞ்ஞானி ஆவார். இவர் தனது நாட்டின் நெகிழிப் பைகளின் பயன்பாட்டைக் குறைத்துள்ளார். மேலும் மலையேறுபவர்களால் கைவிடப்பட்ட குப்பைகளை மீட்டெடுத்துள்ளார். 2024 ஆம் ஆண்டில் பிபிசியின் உத்வேகமளிக்கும் 100 பெண்களின் பட்டியலில் இவர் இடம்பிடித்துள்ளார்.
# சில்சிலா ஆச்சார்யா

## வாழ்க்கை

சில்சிலா ஆச்சார்யா, நேபாளத்தின் பாக்லுங்கில் பிறந்தார். இளநிலை மருத்துவம் மற்றும் அறுவையியலில் பட்டம் பெற்றார். நிதி நிலைமை அவ்வளவு எளிதாக இல்லாவிட்டாலும், சுற்றுச்சூழல் அறிவியல் படிக்க விரும்புவதாக தன் குடும்பத்தினரை வற்புறுத்தினார். சுற்றுச்சூழல் அறிவியலுக்கு உதவித்தொகை இல்லாததால் காத்மாண்டு பல்கலைக்கழகத்தில் தனது கல்விக்கு இவர் பணம் செலுத்த வேண்டியிருந்தது. பட்டம் பெற்ற பிறகு, நேபாளம் மற்றும் நோர்வே அரசாங்கத்தின் ஆதரவுடன் நோர்வே சென்றார். இவர் திரிபுவன் பல்கலைக்கழகம் மற்றும் பெர்கன் பல்கலைக்கழகத்தில் பல்லுயிர் மற்றும் சுற்றுச்சூழல் அறிவியலைப் படித்தார். மேலும் இத்துறையில் முதுகலைப் பட்டமும் பெற்றார்.  
ஆரம்பகாலத்தில் நேபாள நெடுஞ்சாலையில் மரங்கள் நடப்பட வேண்டும் என்று பிரசாரம் செய்தார்.
# சில்சிலா ஆச்சார்யா

## பிரச்சாரம்

2014 ஆம் ஆண்டில், நேபாளத்தில் நெகிழிப் பைகளின் பயன்பாட்டைக் குறைப்பதற்கான ஒரு நடவடிக்கையைத் தொடங்கியதால் இமயமலை காலநிலை முன்முயற்சியில் சேர்ந்தார். இவர்களின் "நெகிழிப் பை வேண்டாம் நன்றி, நான் என் சொந்த பையை எடுத்துச் செல்கிறேன்" என்பதுதான் இவர்களின் புதிய பிரச்சாரமாக இருந்தது. இது மக்களின் நடத்தையை மாற்றியது. இது நேபாள அரசாங்கத்தை காத்மாண்டுவில் நெகிழிப் பைகள் பயன்படுத்துவதை தடை செய்ய வழிவகுத்தது.  
2018 ஆம் ஆண்டில் இயற்கைக்கான உலகளாவிய நிதியம் அதன் 25 வது ஆண்டு விழாவை நேபாளத்தில் கொண்டாடியது. மேலும் நிதியம் தங்கள் பாதுகாப்பு விருதுகளை மறுசீரமைக்க முடிவு செய்தது. இமயமலை காலநிலை முன்முயற்சியின் தலைமை நிர்வாக அதிகாரியாக பணியாற்றியதற்காக தனிநபர்களுக்கு வழங்கப்பட்ட அவர்களின் விருதுகளில் ஒன்றை சில்சிலா ஆச்சார்யா பெற்றார்.  
2019 ஆம் ஆண்டில் மலையேறுபவர்களைச் சந்திப்பதன் மூலம் இமயமலையில் எஞ்சியிருக்கும் பெரிய அளவிலான கழிவுகளைக் குறைப்பதற்கான பிரச்சாரத்தில் சிசிலா ஈடுபட்டார். இவரது பிரச்சாரத்தின் விளைவாக கிட்டத்தட்ட 120 டன் குப்பைகள் அகற்றப்பட்டன.
# பந்தப் மேற்கு சட்டமன்றத் தொகுதி

**பந்தப் மேற்கு சட்டமன்றத் தொகுதி** (Bhandup West Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது மும்பை புறநகர் மாவட்டத்தில் அமைந்துள்ள 26 சட்டமன்றத் தொகுதிகளில் ஒன்றாகும். இது வடகிழக்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# பந்தப் மேற்கு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| - | 2009 | சிசிர் சிண்டே | மகாராட்டிரா நவநிர்மாண் சேனா</br> |
| 2014 | அசோக் பாட்டீல் | சிவ சேனா</br> |  |
| 2019 | ரமேசு கோர்கோன்கர் |  |  |
| 2024 | அசோக் பாட்டீல் | } |  |
# எனாஸ் அல்-குல்

**எனாஸ் அல்-கோல்** (*Enas Al-Ghoul*) காசாக்கரை கிராமப்புற மேம்பாடு மற்றும் சுற்றுச்சூழல் முயற்சிகளில் நிபுணத்துவம் பெற்ற ஓர் பலத்தீனிய வேளாண் பொறியியலாளர் ஆவார். கழிவுப்பொருட்களை மறுசுழற்சி செய்வதில் கவனம் செலுத்தும் திட்டங்களை உருவாக்குவது மற்றும் மனிதாபிமான நெருக்கடிகளின் போது நீர் மற்றும் எரிசக்தி சவால்களை எதிர்கொள்ள சூரிய மின்னாற்றலால் இயங்கும் சாதனங்களை உருவாக்குவது ஆகியவை இவரது பணிகளில் அடங்கும். இவர் சமூகப் பட்டறைகள் மற்றும் பயிற்சி அமர்வுகள் மூலம் சுற்றுச்சூழல் விழிப்புணர்வு மற்றும் மீளுருவாக்கம் ஆகியவற்றை இவர் ஊக்குவித்தார்
# எனாஸ் அல்-குல்

## தொழில் வாழ்க்கை

2020 ஆம் ஆண்டில், எனாஸ் அல்-கோல் துணி, தோல், மரம் மற்றும் உலோகம் போன்ற மீளுருவாக்கக் கழிவுப் பொருட்களை மையமாகக் கொண்டு "இப்ரா வா சினாரா" (ஊசி மற்றும் நூல்) என்ற திட்டத்தை தொடங்கினார். இந்தத் திட்டத்தில் கேள்விக் குறைபாடு உள்ள இருவர் உட்பட ஐந்து பெண்கள் பணிபுரிந்தனர். இது ஆடை, பைகள் மற்றும் தளபாடங்கள் போன்ற பொருட்களை உற்பத்தி செய்தது. இந்த முயற்சி காசா பகுதியில் மிகவும் பரவலான கழிவு வகைகளாக துணி மற்றும் தோல் கழிவுகளை எடுத்துக்காட்டும் இவரது ஆராய்ச்சியை அடிப்படையாகக் கொண்டது. சமூகப் பட்டறைகள் மற்றும் பயிற்சி அமர்வுகள் மூலம் சுற்றுச்சூழல் விழிப்புணர்வு மற்றும் மீளுருவாக்கம் ஆகியவற்றை இவர் ஊக்குவித்தார். கான் யூனிசில் உள்கட்டமைப்பு அழிக்கப்பட்டதால் ஏற்பட்ட சுத்தமான நீர் பற்றாக்குறையை நிவர்த்தி செய்து, கடல் நீரை குடி நீராக மாற்றுவதற்காக இந்த சாதனம் வடிவமைக்கப்பட்டுள்ளது. இவர் சூரிய சக்தியில் இயங்கும் சமையல் பத்திரத்தை உருவாக்கினார். மேலும் இடம்பெயர்ந்த நபர்களுக்கு உதவ மீளுருவாக்கம் செய்யப்பட்ட பொருட்களிலிருந்து பொருட்களை தொடர்ந்து தயாரித்தார். டிசம்பர் 2024 இல், பிபிசியின் உத்வேகமளிக்கும் 100 பெண்களின் பட்டில் இடம் பிடித்தார்.
# அமீதா பானு

**அமீதா பானு** (Hamida Banu) (1959 அல்லது 1960 – 7 டிசம்பர் 2024) ஓர் இந்தியத் தடகள வீரர் ஆவார். 1982-ஆம் ஆண்டு நடைபெற்ற ஆசிய விளையாட்டுப் போட்டிகளில் 4 × 400 மீ தொடரோட்டம் இடைமாற்றீடு பிரிவில் வெள்ளிப் பதக்கம் வென்றார். அமீதா பானு 2024 ஆம் ஆண்டு திசம்பர் மாதம் 07 ஆம் நாள் அன்று தனது 64 ஆவது வயதில் இராசத்தான் மாநிலத்தில் உதய்பூரில் உள்ள ஒரு மருத்துவமனையில் காலமானார்.
# திருவாரூர் உலா

**திருவாரூர் உலா** என்பது தமிழ்நாட்டில் திருவாரூரில் வீற்றிருக்கும் தியாகராசப் பெருமானின் சிறப்பைக் கூறும் ஒரு சிற்றிலக்கிய நூலாகும். இது அந்தகக் கவி வீரராகவ முதலியாரால் எழுதப்பட்டது.
# திருவாரூர் உலா

## நூலின் சிறப்பு

திருவாரூர்ப் பெருமானின் திருவிளையாடல், திருவாரூரின் இயற்கை அழகு, விழாக்கள், மக்களின் வாழ்க்கை முறை என திருவாரூர் வரலாறு பற்றிய செய்திகளை இந்நூல் கூறுகிறது. பேதை, பெதும்பை, மங்கை, மடந்தை, அரிவை, தெரிவை, பேரிளம்பெண் எனும் ஏழு பருவத்துப் பெண்களும் தியாகராசப் பெருமானைக் கண்டு காதல் கொண்டு மயங்கி நிற்கும் சிறப்பினை கலிவெண்பாப் பாட்டினால் எடுத்துரைப்பதாக இந்நூல் அமைகிறது. மடக்கு, சிலேடை ஆகிய சொல்லணிகளும், தொனிப் பொருள்கள் போன்ற சிறப்புக்களும் உடையது.
# திருவாரூர் உலா

## பத்திரிகை வெளியீடு

தமிழ்த் தாத்தா உ. வே. சாமிநாத ஐயர் மதுரைத் தமிழ்ச் சங்கத்தின் மூலமாக வெளிவந்து கொண்டிருந்த செந்தமிழ்ப் பத்திரிகையில் திருவாரூர் உலாவை ஒவ்வொரு மாதமும் ஒவ்வொரு பகுதியாக வெளிவரச் செய்தார். 1905-ஆம் ஆண்டு நிறைவு பகுதி வெளியானது.
# இராஜ் மொகிந்தர் சிங் மஜிதா

**இராஜ் மொகிந்தர் சிங் மஜிதா** (*Raj Mohinder Singh Majitha)* ஓர் இந்திய அரசியல்வாதி ஆவார். இவர் சிரோமணி அகாலி தளம் கட்சியைச் சேர்ந்தவர். இந்திய நாடாளுமன்றத்தின் மேலவையில் பஞ்சாப் மாநிலத்தினைப் பிரதிநிதித்துவப்படுத்தும் நாடாளுமன்ற உறுப்பினராக சூலை 2004 முதல் சூலை 2010 வரை பதவியிலிருந்தார்.
# ஏ. சார்லசு

**ஏ. சார்லசு** (*A. Charles*) என்பவர் இந்திய தேசிய காங்கிரசைச் சேர்ந்த திருவனந்தபுரம் மக்களவைத் தொகுதியின் முன்னாள் உறுப்பினர் ஆவார். இவர் 1984, 1989, 1991 ஆண்டுகளில் நடைபெற்ற இந்தியப் பொதுத் தேர்தல்களில் போட்டியிட்டு தொடர்ந்து மூன்று முறை வெற்றி பெற்று நாடாளுமன்ற மக்களவை உறுப்பினராக இருந்துள்ளார். முன்னாள் அரசு ஊழியரான இவர், தென்னிந்திய திருச்சபையின் தெற்கு கேரளா டயோசிஸின் கல்வி மற்றும் நலச் சங்கங்களில் முழு ஈடுபாட்டுடன் செயல்பட்டார். கருணாகரன் வழிகாட்டுதலின் பேரில் கேரள அரசுப் பணியாளர் தேர்வாணைய உறுப்பினர் பதிவியைத் துறந்து 1984-ஆம் ஆண்டு தேர்தலில் போட்டியிட்டார். சார்லசு 2014ஆம் ஆண்டு அக்டோபர் மாதம் 26-ஆம் நாளன்று தனியார் மருத்துவமையில் வயது முதிர்வு காரணமாக சிகிச்சையிலிருந்தபோது காலமானார்.
# வீயத் தான் நவென்

**வீயத் தான் நவென்** (மார்ச் 13, 1971) என்பவர் தெற்கு வியட்நாமிய வம்சாவளியைச் சேர்ந்த அமெரிக்கப் பேராசிரியரும் நாவலாசிரியருமாவார். இவர் தெற்கு கலிபோர்னியா பல்கலைக்கழகத்தில் ஆங்கிலத்துறையின் பேராசியராகவும், துறைத்தலைவராகவும் பணிபுரிகிறார்.  
இவரது அறிமுக நாவலான *தி சிம்பதைசர்* 2016 ஆம் ஆண்டுக்கான புலிட்சர் பரிசு, டேட்டன் இலக்கிய அமைதிப் பரிசு, ஃபிக்ஷன் முதல் நாவல் பரிசுக்கான மையம் மற்றும் பல பாராட்டுகளைப் பெற்றது. கூடுதலாக, அவர் 2017 இல் மகார்த்தர் அறக்கட்டளையின் உதவித்தொகை மற்றும் குகன்ஹெய்ம் உதவித்தொகை ஆகியவற்றைப் பெற்றார்.  
வீயத் தான் நவென் *தி நியூயார்க் டைம்ஸில்* அடிக்கடி பங்காளிப்பாளராகவும், கருத்துரைக் கட்டுரையாளராகவும் பங்குகொள்கிறார். அங்கு அவர் குடிவரவு, அகதிகள், அரசியல், கலாச்சாரம் மற்றும் தென்கிழக்கு ஆசியா போன்ற தலைப்புகளில் தன் படைப்புகளை வெளியிடுகிறார். இவர் அமெரிக்க கலை மற்றும் அறிவியல் கழகத்தின் உறுப்பினர். 2020 ஆம் ஆண்டில், 103ஆம் ஆண்டு புலிட்சர் பரிசு குழுவில் உறுப்பினராக சேர்ந்த முதல் அமெரிக்க ஆசியர் என்ற வரலாற்று சாதனை படைத்தார். 2023 இல், ஹார்வர்ட் பல்கலைக்கழகத்தில் சார்லஸ் எலியட் நார்டன் சொற்பொழிவு தொடரில் இடம்பெற்ற முதல் ஆசிய அமெரிக்கர் என்ற பெருமையையும் பெற்றார்.
# வீயத் தான் நவென்

## பேராசிரியர் பணி

வீயத் 1997-ம் ஆண்டில், தெற்கு கலிபோர்னியா பல்கலைக்கழகத்தில் உதவி பேராசிரியராக பணிபுரிவதற்கு லாஸ் ஏஞ்சல்ஸுக்கு சென்றார். அங்கே ஆங்கிலத் துறை, அமெரிக்க ஆய்வுகள் மற்றும் இனவியல் துறை ஆகிய இரண்டு துறையிலும் பணியாற்றினார். 2003-ம் ஆண்டில், இரு துறைகளிலும் இவர் இணை பேராசிரியராக பதவி உயர்வு பெற்றார். வீயத் தற்போது ஏரோல் ஆர்னால்டு தலைவராகவும், ஆங்கிலம், அமெரிக்க ஆய்வுகள் மற்றும் இனவியல் மற்றும் ஒப்பீட்டு இலக்கிய பேராசிரியராகவும் பணியாற்றுகிறார்.  
2023-ம் ஆண்டில், வியத் ஹார்வர்ட் பல்கலைக்கழகத்தில் சார்லஸ் எலியட் நார்டன் கவிதைப் பேராசிரியராக நியமிக்கப்பட்டார். *'காக்கவும் அழிக்கவும்: மற்றொன்றாக எழுதுவது’.* என்ற தலைப்பில் அவர் ஆறு விரிவுரைகளை வழங்கினார். 2018 க்குப் பிறகு ஹார்வர்ட் வளாகத்தில் நேரடியாக அளிக்கப்பட்ட முதல் தொடர் இதுவாகும். குறிப்பாக, ஜோர்ஜ் லூயிஸ் போர்ஜஸ், டி.எஸ். எலியட் மற்றும் டோனி மோரிசன் போன்ற பிற புகழ்பெற்ற எழுத்தாளர்களின் வரிசையில் சார்லஸ் எலியட் நார்டன் விரிவுரைத் தொடரை வழிநடத்தும் முதல் ஆசிய அமெரிக்கர் வீயத் ஆவார்.  
ஆசிரியப்பணி மற்றும் எழுத்துப்பணியோடு, வீயத் தான் நவென் *லாஸ் ஏஞ்சல்ஸ் டைம்ஸ்* இதழின் கலாச்சார விமர்சகராகவும் தற்போது பணியாற்றுகிறார். புலம்பெயர்ந்த வியட்நாமிய கலைஞர்கள் வலையமைப்புக்காக அர்ப்பணிக்கப்பட்ட வலைப்பதிவான diaCRITICS இன் நிறுவனர் மற்றும் ஆசிரியர் வீயத் ஆவார்.
# வீயத் தான் நவென்

## எழுத்துப்பணி

### நாவல்கள்

#### தி சிம்பதைசர்

வீயத் தான் நவெனின் முதல் நாவலான *தி சிம்பதைசர்* 2015, க்ரோவ் பிரஸ் (Grove Press)/அட்லாண்டிக் என்ற பதிப்பகம் மூலம் வெளியிடப்பட்டது.  
- *தி சிம்பதைசர்* நாவல் 2016 ஆம் ஆண்டுக்கான சிறந்த புதினத்திற்கான புலிட்சர் பரிசு பெற்றது.
- அதைத்தொடர்ந்து, நாவல்களுக்கான புனைவு மையத்தின் பரிசு, அமெரிக்க நூலக சங்கத்தின் சிறந்த புனைகதைக்கான கார்னெகி பதக்கம் மற்றும் ஆசிய/பசிபிக் அமெரிக்க நூலகர்கள் சங்கத்தின் ஆசிய/பசிபிக் அமெரிக்க இலக்கிய விருது ஆகியவற்றையும் பெற்றது.
- இந்த புத்தகம் அமெரிக்காவின் மர்ம கதைகளை எழுதும் அமெரிக்க எழுத்தாளரிடமிருந்து சிறந்த முதல் நாவலுக்கான எட்கர் விருதையும் வென்றது. அத்துடன் PEN/ஃபால்க்னர் புனைகதைக்கான பரிசு மற்றும் PEN/ராபர்ட் டபிள்யூ விருதின் இறுதித்தேர்வு வரை முன்னேறியது.
- இந்த புத்தகம் டேட்டன் இலக்கிய அமைதி பரிசையும் பெற்றது. *தி நியூயார்க் டைம்ஸ்* நாளிதழ் *தி சிம்பதைசர்* புத்தகத்தின் அறிமுகத்தின் போது புதிய புத்தகங்களின் ’ஆசிரியர்களின் தேர்வு’ தேர்வு மற்றும் ’2015 இன் குறிப்பிடத்தக்க புத்தகங்கள்’ பட்டியலில் சேர்த்தது.
- *தி கார்டியன்*, *தி வால் ஸ்ட்ரீட் ஜர்னல்* மற்றும் *தி வாஷிங்டன் போஸ்ட்* உள்ளிட்ட பல ’ஆண்டின் சிறந்த புத்தகங்கள்’ பட்டியலிலும் இந்த நாவல் இடம்பெற்றது.
# வீயத் தான் நவென்

## எழுத்துப்பணி

### நாவல்கள்

#### தி கமிட்டட்

வியட்டின் இரண்டாவது நாவல் *தி கமிட்டட்*. இது *தி சிம்பதைசரின்* கதையைத் தொடர்கிறது. இந்நூல் 2021 இல் வெளியிடப்பட்டது.
# வீயத் தான் நவென்

## எழுத்துப்பணி

### சிறுகதைகள்

வியட் தங் நகுயெனின் சிறுகதைகள் பல்வேறு மதிப்புமிக்க பதிப்பகங்களால் வெளியிடப்பட்டுள்ளன.  
மே 2008 இல், வீயத் தான் நவென் OV புத்தகங்கள், அதர் வாய்ஸஸ் நிறுவனம் வெளியிட்ட *எ ஸ்ட்ரேஞ்சர் அமாங் அஸ்: ஸ்டோரீஸ் ஆஃப் கிராஸ்-கல்சுரல் கொலிஷன் மற்றும் கனெக்ஷன்* என்ற புத்தகத்திற்கு பங்களித்தார்.  
பிப்ரவரி 2017 இல், க்ரோவ் பிரஸ் பதிப்பகத்தின் மூலம் அவரது *தி ரெஃப்யூஜிஸ்* என்ற சிறுகதை தொகுப்பு வெளியானது.
# வீயத் தான் நவென்

## எழுத்துப்பணி

### அபுனைவு

வீயத் தான் நவென் *தி டிஸ்பிளேஸ்டு: ரெஃப்யூஜி ரைட்டர்ஸ் ஆன் ரெஃப்யூஜி லைவ்ஸ்* என்ற தொகுப்பின் ஆசிரியர் ஆவார். இதில் மெக்சிகோ, போஸ்னியா, ஈரான், ஆப்கானிஸ்தான், ஹங்கேரி, சிலி மற்றும் எத்தியோப்பியா உள்ளிட்ட நாடுகளைச் சேர்ந்த 17 அகதி எழுத்தாளர்களின் கட்டுரைகள் இடம்பெற்றுள்ளன.  
இவர், *நத்திங் எவர் டைஸ்: வியட்நாம் அண்ட் தி மெமரி ஆஃப் வார்* என்ற தலைப்பில் ஒரு அபுனைவு புத்தகத்தையும் வெளியிட்டுள்ளார், இது மார்ச் 2016 இல் ஹார்வர்ட் யுனிவர்சிட்டி பிரஸ்ஸால் வெளியிடப்பட்டது.  
வீயத்தின் வலைத்தளத்தின்படி, *நத்திங் எவர் டைஸ்* அமெரிக்கா முதல் வியட்நாம், லாவோஸ், கம்போடியா மற்றும் தென் கொரியா வரை பல நாடுகளாலும் மக்களாலும் வியட்நாம் போர் என்று அழைக்கப்படுவது எவ்வாறு நினைவுகூரப்படுகிறது என்பதை ஆராய்கிறது.  
*கிர்கஸ் ரிவியூஸ்* என்கின்ற விமர்சன இதழ், இந்நூலை புகழ்ந்து, ’*நாம் எப்படி நினைவில் கொள்ளவும் மறக்கவும் தேர்வு செய்கிறோம் என்பதற்கான ஒரு சக்திவாய்ந்த பிரதிபலிப்பு*’ என்று அழைத்தது. இந்த புத்தகம் தேசிய புத்தக விருதுக்கான இறுதிப் போட்டியாளராகவும் திகழ்ந்தது.  
வீயத் தான் நவென் 2002 ஆம் ஆண்டில், *ரேஸ் அண்ட் ரெசிஸ்டன்ஸ்: லிட்டரேச்சர் அண்ட் பாலிடிக்ஸ் இன் ஏசியன் அமெரிக்கா* என்ற தலைப்பில் ஒரு ஆய்வுக்கட்டுரையை வெளியிட்டார். 2014 ஆம் ஆண்டில் ஜேனட் ஹாஸ்கின்ஸுடன் இணைந்து *டிரான்ஸ்பேசிஃபிக் ஸ்டடீஸ்: ஃப்ரேமிங் ஆன் எமர்ஜிங் ஃபீல்ட்* என்ற தலைப்பில் ஒரு ஆய்வுக்கட்டுரையை இணைந்து தொகுத்தார்.  
*தி நியூயார்க் டைம்ஸில்* ஒரு கருத்துக்கட்டுரையில், வியட் ஒரு அகதியாக தனது அனுபவங்களைப் பற்றி விவாதித்து, அகதிகளை வீரர்களாக வகைப்படுத்தினார்.  
வீயத் தான் நவெனின் அபுனைவு கட்டுரைகள் மற்றும் விரிவுரைகள், பல்வேறு இதழ்கள் மற்றும் நூல்களில் இடம்பெற்றுள்ளன. அவற்றுள்:  
- PMLA
- அமெரிக்கன் லைப்டரி சொசைட்டி
- மேலை இலக்கிய மன்றம்
- positions: கிழக்கு ஆசிய கலாச்சார விமர்சனம்
- தி நியூ சென்டேனியல் ரிவியூ
- போஸ்ட் மார்டன் கல்ச்சர்
- தி ஜப்பானீஸ் ஜர்னல் ஆஃப் அமெரிக்கன் ஸ்டடீஸ்
- ஆசிய அமெரிக்கன் ஸ்டடீஸ் ஆஃப்டர் க்ரிட்டிகல் மெஸ்
# வீயத் தான் நவென்

## எழுத்துப்பணி

### குழந்தைகளுக்கான நூல்கள்

வீயத் தான் நவென் மற்றும் இல்லஸ்ட்ரேட்டர் தி புய், அவரவர் குழந்தைகளுடன் இணைந்து *சிக்கன் ஆஃப் தி சீ* என்ற குழந்தைகளுக்கான புத்தகத்தில் பணியாற்றினர். இந்த வினோதமான மற்றும் சாகசக் கதை வீயத்தின் ஐந்து வயது மகனான எல்லிசன் நகுயெனின் கற்பனை மனதிலிருந்து உருவானது. வீயத் எல்லிசனின் கருத்தை விரிவுபடுத்தினார், அதே நேரத்தில் தி புய் மற்றும் அவரது பதின்மூன்று வயது மகன் ஹியென் புய்-ஸ்டாஃபோர்ட் ஆகியோர் தங்கள் விளக்கப்படங்களுடன் கதைக்கு உயிர் கொடுத்தனர்.
# வீயத் தான் நவென்

## நூல் பட்டியல்

### நாவல்கள்

- தி சிம்பதைசர்
- தி கமிட்டேட்
# வீயத் தான் நவென்

## நூல் பட்டியல்

### அபுனைவுகள்

- Race and Resistance: Literature and Politics in Asian America
- Transpacific Studies: Framing an Emerging Field
- Nothing Ever Dies: Vietnam and The Memory of War
- The Displaced: Refugee Writers on Refugee Lives
- Maxine Hong Kingston: The Woman Warrior, China Men, Tripmaster Monkey, Other Writings
- A Man of Two Faces: A Memoir, A History, A Memorial
# வீயத் தான் நவென்

## நூல் பட்டியல்

### சிறுகதைகள்

- Arthur Arellano
- Better Homes and Gardens
- A Correct Life
- Look At Me
# வீயத் தான் நவென்

## நூல் பட்டியல்

### சிறுகதைத் தொகுப்பு

**The Refugees**
- Black-Eyed Women
- The Other Woman
- The War Years
- The Transplant
- I'd Love You to Want Me
- The Americans (2010 நெல்சன் அல்க்ரென் சிறுகதை விருதுகளின் இறுதிப் போட்டிக்கு தேர்வான கதை)
- Someone Else Besides You
- Fatherland (இக்கதை 2011ம் ஆண்டின் குளிர்கால புனைகதை போட்டியில் பரிசு வென்றது)
# வீயத் தான் நவென்

## நூல் பட்டியல்

### குழந்தைகளுக்கான நூல்கள்

- Chicken of the Sea (with illustrator Thi Bui)
- Simone (with illustrator Minnie Phan)
# வீயத் தான் நவென்

## விருதுகள்

- அமெரிக்கன் கவுன்சில் ஆஃப் லேர்ன்ட் சொசைட்டிகளின் உறுப்பினர் (2011–2012)
- ஹார்வர்டில் உள்ள ராட்க்ளிஃப் இன்ஸ்டிடியூட் ஃபார் அட்வான்ஸ்டு ஸ்டடியின் உறுப்பினர் (2008–2009)
- ஃபைன் ஆர்ட்ஸ் ஒர்க் சென்டரின் உறுப்பினர் (2004–2005)
- கற்பித்தல் மற்றும் சேவை விருதுகள்
- சிறப்பான ஆராய்ச்சி, கற்பித்தல் மற்றும் சேவைக்கான ஆல்பர்ட் எஸ். ராபென்ஹெய்மர் சிறந்த ஜூனியர் ஃபேகல்டி விருது
- பட்டதாரி மாணவர்களுக்கு ஆசிரிய வழி காட்டுதலுக்கான மெலன் வழிகாட்டுதல் விருது
- ஆண்டின் ரெசிடென்ட் ஃபேகல்டி விருதுபொது கல்வி கற்பித்தல் விருது  
**பின்வரும் அமைப்புகளிலிருந்து தங்குமிடங்கள், உறுப்பினர் பதவிகள் மற்றும் மானியங்கள்:**
- லூஸ் அறக்கட்டளை
- மெலன் அறக்கட்டளை
- ஆசிய கலாச்சார கவுன்சில்
- ட்ஜெராஸி ஆர்டிஸ்ட்ஸ் ரெசிடென்சி
- பிரெட் லோஃப் ரைட்டர்ஸ்' கான்பரன்ஸ்
- ஹண்டிங்டன் நூலகம்
- ஜேம்ஸ் இர்வின் அறக்கட்டளை
- வார்ஹோல் அறக்கட்டளை
- கிரியேட்டிவ் கேபிடல்
# வீயத் தான் நவென்

## தனிப்பட்ட வாழ்க்கை

வீயத் தான் நவென் 2016 ஆம் ஆண்டு, புறக்கணிப்பு, விலக்கல் மற்றும் தடைகள் (பி.டி.எஸ்) இயக்கத்தை ஆதரிப்பதன் மூலம் பாலஸ்தீனிய உரிமைகளுக்காக பேசினார். 2023 ஆம் ஆண்டில், *லண்டன் ரிவியூ ஆஃப் புக்ஸில்* "*பாலஸ்தீனத்தில் வன்முறை மற்றும் அழிவுக்கு முடிவு கட்ட வேண்டும்*" என்று வலியுறுத்தி ஒரு திறந்த கடிதத்தில் கையெழுத்திட்ட பிறகு, 92 வது தெரு Y இல் ஒரு யூத அமைப்பு வியட் திட்டமிடப்பட்ட வாசிப்பை எந்த விளக்கமும் இல்லாமல் ரத்து செய்தது. ரத்து செய்யப்பட்டதைத் தொடர்ந்து, மற்ற ஆசிரியர்கள் மையத்தின் வரவிருக்கும் நிரலாக்க அட்டவணையில் இருந்து வெளியேறினர், மற்றும் குறைந்தது இரண்டு 92NY ஊழியர்கள் ராஜினாமா செய்தனர். இன்ஸ்டாகிராமில், "*பாலஸ்தீனம், இஸ்ரேல் அல்லது ஆக்கிரமிப்பு மற்றும் போர் தொடர்பாக நான் சொன்ன அல்லது செய்த எதையும் பற்றி எனக்கு எந்த வருத்தமும் இல்லை*" என வீயத் குறிப்பிட்டிருக்கிறார்.இஸ்ரேல்-ஹமாஸ் போரின் போது, அவர் வெளியீட்டாளர்கள் மற்றும் இலக்கிய விழாக்கள் உட்பட இஸ்ரேலிய கலாச்சார நிறுவனங்களை புறக்கணிக்க ஆதரவளித்தார்.  
வீயத் தான் நவென் தெற்கு கலிபோர்னியா பல்கலைக்கழகத்தில் சினிமா மற்றும் ஊடக ஆய்வுகளில் ஆசிரிய உறுப்பினரும் கவிஞருமான லான் டுயோங்கை மணந்தார். இவரைப் போலவே, லானும் இளம் அகதியாக அமெரிக்காவிற்கு வந்த பிறகு சான் ஜோஸில் வளர்ந்தார். இத்தம்பதியினர் இரண்டு குழந்தைகளுடன் கலிபோர்னியாவின் பசடீனாவில் வசிக்கின்றனர்.
# கமல் சா்மா

**கமல் சா்மா** (*Kamal Sharma*) (17 மாா்ச் 1970 - 27 அக்டோபர் 2019) என்பவர் ராஷ்டிரிய சுயம்சேவாக் சங்கத்தைச் சார்ந்த ஓர் இந்திய அரசியல் ஆா்வலா் ஆவார். இவர் பஞ்சாப் முதல்வர் பிரகாசு சிங் பாதலின் முன்னாள் அரசுச் செயலாளராகச் செயல்பட்டார். 2013-ஆம் ஆண்டு பாரதிய ஜனதா கட்சியின் பஞ்சாப் மாநிலத் தலைவராகத் தேர்வு செய்யபட்டார். சனவரியில் கட்டாய மூன்று ஆண்டு பதவிக்காலத்தை நிறைவு செய்த பின்னர் 8 ஏப்ரல் 2016 அன்று விஜய் சம்ப்லா என்பவர் இவருக்கு பதிலாக நியமிக்கப்பட்டார்.
# மேரி பார்க்கர்

**மேரி கிளேர் அவிசன் ஃபிட்சுஜெரால்ட்** *(Mary Clare Avison Fitzgerald)* (31 அக்டோபர் 1930 - 13 மே 2023) என்பவர் ஒரு திரைப்பட நடிகையும் ஆத்திரேலிய தொலைக்காட்சி தொகுப்பாளரும் ஆவார். இவர் தனது சொந்த நாட்டில் நாடகம், திரைப்படம், தொலைக்காட்சி நடிகையாக தனது வாழ்க்கையைத் தொடங்கினார். ஆத்திரேலியாவுக்கு குடிபெயர்ந்த பிறகு, மெல்போர்ன் தொலைக்காட்சியில் தோன்றிய முதல் பெண்மணி என்ற பெருமையைப் பெற்றார்.
# சகாயாத்திரிகா

**சகாயாத்திரிகா** (*Sahayathrika*) என்பது கேரள வம்சாவளியைச் சேர்ந்த பிறப்பில் ஒதுக்கப்பட்ட பெண் சமூகத்திற்குச் சேவை செய்யும் ஓர் அமைப்பாகும். இந்தப் பெயர் "பெண்கள் சக பயணிகள்" என்று பொருள்படும் மலையாள வார்த்தையாகும்.  
சகாயாத்திரிகா அமைப்பு முக்கியமாகப் பாலினம், பாலியல் சிறுபான்மையினரிடமிருந்து, பிறப்பில் ஒதுக்கப்பட்ட பெண் சமூகத்தின் ஆலோசனை, சமூக-ஒழுங்கமைத்தல் மற்றும் உயிர்வாழ்வராத்தில் செயல்படுகிறது. இது கனடாவிலிருந்து குடியேறிய மலையாளியான தீபா வாசுதேவனால் தொடங்கப்பட்டது. இந்த அமைப்பு **நேர்பாலீர்ப்பு பெண், நேர்பாலீர்ப்பு ஆண், இருபாலீர்ப்பாளர், மாற்றுப் பாலினத்தவர்** பொது விழிப்புணர்வு திட்டங்களிலும் பங்களிக்கின்றது.  
கேரளத்தில் ஒரு குறிப்பிட்ட காலகட்டத்தில் நேர்பாலீர்ப்பு பெண் தற்கொலை விகிதங்கள் அதிகரித்து வந்த பின்னணியில் சகாயாத்திரிகா உருவாக்கப்பட்டது. சகயாத்ரிகா பற்றிய ஆரம்ப விவாதங்கள் 2001-இல் நடந்தன. முதல் திட்டம், மனநல அமைப்பான எப். ஐ. ஆர். எம். உடன் இணைந்து, 2002-இல் தொடங்கப்பட்டது. 2008-ஆம் ஆண்டில், சகயாத்திரிகா ஒரு தன்னாட்சி, பதிவு செய்யப்பட்ட அமைப்பாக மாறியது.  
சகாயாத்திரிகா அமைப்பு 2022-ஆம் ஆண்டில் **இடாம்** என்ற தலைப்பில் ஒரு பிரமாண்டமான விழாவை ஏற்பாடு செய்து அதன் 20ஆவது ஆண்டு நிறைவைக் கொண்டாடியது. உயர்கல்வி, சமூக நீதி அமைச்சர் ஆர். பிந்து இதைத் தொடங்கி வைத்தார். இதில் நடிகை சகீலா உள்ளிட்ட முக்கிய பிரமுகர்கள் மற்றும் ஆர்வலர்கள் கலந்து கொண்டனர்.
# புனித தெரசா மருத்துவமனை

**புனித தெரசா மருத்துவமனை** என்பது இந்தியாவின் தெலங்காணாவின் ஐதராபாத்தில் எர்ரகடாவில் அமைந்துள்ள ஒரு மருத்துவமனையாகும். இந்த மருத்துவமனை இதன் மகப்பேறு சேவைக்காகப் பிரபலமானது. பல ஏழை மக்கள் தங்கள் மருத்துவச் சிகிச்சைக்காக இந்த மருத்துவமனையையே நம்பியுள்ளனர். பல நிபுணர்கள் இங்குச் சிறு ஊதியத்தில் பணிபுரிகிறார்கள். இது இதை இன்னும் கவர்ச்சிகரமானதாக ஆக்குகிறது.
# புனித தெரசா மருத்துவமனை

## வரலாறு

புனித தெரசா மருத்துவமனை ஐதராபாத் சோமாஜிகுடாவில் ஒரு சிறிய மருந்தகமாக 1960ஆம் ஆண்டில் புறநகர் நோயாளிகளுக்காக துவங்கப்பட்டது. பின்னர் தற்போதைய இடமான எர்ரகடாவிற்கு மாற்றப்பட்டது. புனித தெரசா பொது மருத்துவமனை 1974ஆம் ஆண்டு பிப்ரவரி 25ஆம் தேதி அதிகாரப்பூர்வமாக திறக்கப்பட்டது. காலப்போக்கில், மருத்துவத்தில் புதுமைகள் மற்றும் வளர்ந்து வரும் மக்கள்தொகை ஒரு பரிணாமத்தை கொண்டுவந்தது. இது ஒரு பல்துறை சிறப்பு மருத்துவமனையாக மாற்றப்பட்டது.  
இது ஜே. எம். ஜே. செவிலியர் கல்லூரி என்ற செவிலியர் பள்ளியைக் கொண்டுள்ளது. பள்ளிக்குள் ஒரு பெரிய உரோமக் கத்தோலிக்கத் தேவாலயம் உள்ளது.  
பொது மருத்துவம், பொது அறுவை சிகிச்சை, எலும்பியல், மகப்பேறு மற்றும் மகளிர் மருத்துவம் ஆகிய சிறப்புப் பிரிவுகளில் முதுநிலை படிப்புகளுக்காக இந்த மருத்துவமனை பதிவு செய்யப்பட்டுள்ளது. இளம் மருத்துவர்களுக்கு தேசிய வாரியத்தின் பட்டயம், முதுநிலை பட்டம் பெற பயிற்சியும் அளிக்கப்படுகிறது.
# புனித தெரசா மருத்துவமனை

## பெருமை

முன்னாள் 1994ஆம் ஆண்டைய பிரபஞ்ச அழகியும் பாலிவுட் நடிகையுமான சுசுமிதா சென் இந்த மருத்துவமனையில் பிறந்தார்.
# மாத்ரியா மருத்துவமனை

**பெண்கள், குழந்தைகளுக்கான மாட்ரியா மருத்துவமனை** (*Matria Hospital*), முன்னர் **கோழிக்கோடு தொட்டில் மருத்துவமனை** என்று அழைக்கப்பட்டது, இந்தியாவின் கேரளாவின் கோழிக்கோட்டிலுள்ள ஒரு மருத்துவமனையாகும். 2010ஆம் ஆண்டு மருத்துவர் வி. கே. குட்டியால் இந்த மருத்துவமனை நிறுவப்பட்டது. மகளிர் மருத்துவம், பிறந்த குழந்தை பராமரிப்பில் இம்மருத்துவமனை நிபுணத்துவம் பெற்றது. ஒவ்வொரு முறை புதிதாகக் குழந்தை பிறக்கும்போதும், மருத்துவமனை பெற்றோருக்கு ஒரு மாங்கன்றைப் பரிசளிக்கிறது. மருத்துவமனை கட்டும்போது பல மரங்கள் வெட்டப்பட்டதில் மருத்துவரின் தாயார் அதிருப்தி அடைந்ததால், மருத்துவர் குட்டி இந்தப் பாரம்பரியத்தைத் தொடங்கினார். 2015ஆம் ஆண்டில், *கோழிக்கோடு கிரேடில்* மருத்துவமனை, தடுப்பூசிகள், சந்திப்புகள் போன்ற மகப்பேற்றுக்கு முற்பட்ட மற்றும் குழந்தை மருத்துவத் தேவைகளை நிர்வகிக்கப் பெற்றோருக்கு உதவும் வகையில் ஒரு திறன்பேசி சுகாதார செயலியை அறிமுகப்படுத்தியது.
# மகப்பேறு மருத்துவமனை

எல்சிங்கியில் மகப்பேறு மருத்துவமனை]]
யாகுட்ஸ்கில் உள்ள ஒரு மகப்பேறு மருத்துவமனையில்]]
**மகப்பேறு மருத்துவமனை** (*Maternity hospital*) என்பது கருத்தரிப்பு, குழந்தைப் பிறப்பின் போது பெண்களைப் பராமரிப்பதில் நிபுணத்துவம் பெற்ற மருத்துவமனை ஆகும். இது புதிதாகப் பிறந்த குழந்தைகளுக்கும் பராமரிப்பையும் வழங்குகிறது. மேலும் மகப்பேறு மருத்துவம், மகப்பேறியல் துறையில் மருத்துவப் பயிற்சிக்கான மையமாகவும் இது செயல்படக்கூடும். முன்னர் படுக்கை மருத்துவமனைகள் என்று அழைக்கப்பட்ட, இவற்றில் பெரும்பாலானவை, குடிசை மருத்துவமனைகளைப் போலவே, பெரிய பொது மருத்துவமனைகளாக உள்வாங்கப்பட்டுள்ளன. இங்கு இவை மகப்பேறு துறையாகச் செயல்படுகின்றன.
# மகப்பேறு மருத்துவமனை

## வரலாறு

ஐக்கிய இராச்சியத்தில் உள்ள மகப்பேறு மருத்துவமனைகள் 18-ஆம் நூற்றாண்டில் இலண்டன், டப்லினில் உள்ள பல நிறுவனங்களிலிருந்து தொடங்குகின்றன. இந்த அடித்தளங்களுக்கு முன்பு, பிரசவம் வீட்டு நிகழ்வாக இருந்தது. இந்த நிறுவனங்களுக்காக உருவாக்கப்பட்ட, ஆனால் இப்போது பழமையான சொல், "படுக்கை மருத்துவமனை" ஆகும். இது பிரசவத்திற்குப் பிறகு நீண்ட ஓய்வெடுக்கும் வழக்கத்தைக் குறிக்கிறது. இது இப்போது பிரசவத்திற்குப் பிந்தைய சிறைவாசம் என்று அழைக்கப்படுகிறது.  
1739ஆம் ஆண்டு இலண்டனின் ஜெர்மின் தெருவில் சர் ரிச்சர்ட் மன்னிங்காம் நிறுவிய முதல் குறிப்பிடத்தக்கப் படுக்கை மருத்துவமனையாகத் தெரிகிறது. இதுவே ராணி சார்லோட்டின் மகப்பேறு மருத்துவமனையாக உருவெடுத்தது. 1745-ஆம் ஆண்டு பார்தோலோமிவ் மோசசால் நிறுவப்பட்ட *டப்ளின் லையிங்-இன் மருத்துவமனை*, அடுத்தடுத்த மூன்று இலண்டன் அடித்தளங்களுக்கு ஒரு மாதிரியாகச் செயல்பட்டது: ஹோல்போர்னில் 1749-ஆம் ஆண்டு நிறுவப்பட்ட *பிரிட்டிஷ் லையிங்-இன் மருத்துவமனை*; நகரத்தில் 1750ஆம் ஆண்டு *இலண்டன் லையிங்-இன் மருத்துவமனை*; 1767-ஆம் ஆண்டு நிறுவப்பட்ட வெஸ்ட்மின்ஸ்டர் பிரிட்ஜ் சாலையில் உள்ள *பொது லையிங்-இன் மருத்துவமனை*. 18-ஆம் நூற்றாண்டின் நடுப்பகுதியில் இதுபோன்ற பல மருத்துவமனைகள் உருவாக்கப்பட்டன. இவை அனைத்தும் ஆண் மருத்துவர்களால் நடத்தப்பட்டன. 1870கள் வரை பெண்கள் மருத்துவர்களாகப் பயிற்சி பெறுவது தடுக்கப்பட்டது.  
ஒரு பெண்ணால் நிறுவப்பட்டு நடத்தப்பட்ட முதல் மகப்பேறு மருத்துவமனை எலிசபெத் காரெட் ஆண்டர்சனின் பெண்களுக்கான புதிய மருத்துவமனை ஆகும். இது 1770களில் செயல்பட்டு வந்த ஒரு மருந்தகத்திலிருந்து உருவானது. மேலும் 1918-இல் எலிசபெத் காரெட் ஆண்டர்சன் மருத்துவமனை என்று இதற்கு மறுபெயரிடப்பட்டது. தேசியச் சுகாதார சேவையின் ஒரு பகுதியாகப் பல்கலைக்கழகக் கல்லூரி இலண்டன் மருத்துவமனையின் பணி நவீன எலிசபெத் காரெட் ஆண்டர்சன் மகப்பேறு பிரிவில் இதன் பணி தொடர்கிறது.
# மகப்பேறு மருத்துவமனை

## வரலாறு

### தற்பொழுது

மத்திய இலண்டனில் உள்ள போர்ட்லேண்ட் மருத்துவமனை 1983-ஆம் ஆண்டு ஒரு தனியார் மருத்துவமனையாக உருவாக்கப்பட்டது. அதாவது தேசியச் சுகாதார சேவையின் ஒரு பகுதியாக இல்லை. 1983-ஆம் ஆண்டில், கேம்பிரிட்ஜில், ரோசி மருத்துவமனை, ஆடன்ப்ரூக் மருத்துவமனையினைத் தொடர்ந்து திறக்கப்பட்டது.  
டப்ளினில் உள்ள தேசிய மகப்பேறு மருத்துவமனை, அயர்லாந்தின் மிகப்பெரிய தாய்-சேய் மருத்துவமனையாகும்.
# மாலினி பட்டாச்சார்யா

**மாலினி பட்டாச்சார்யா** (*Malini Bhattacharya*) பிரித்தானிய இந்தியாவைச் சேர்ந்த ஓர் அரசியல்வாதியாவார். 1943 ஆம் ஆண்டு அக்டோபர் மாதம் 14 ஆம் தேதியன்று பிரித்தானிய இந்தியாவின் வங்காள மாகாணத்தில் இவர் பிறந்தார். இந்தியப் பொதுவுடைமைக் கட்சியின் மார்க்சியப் பிரிவின் உறுப்பினராக இவர் இந்திய அரசியலில் இயங்கினார். மேற்கு வங்காள மாநிலத்தின் இயாதவ்பூர் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு இவர் தேர்ந்தெடுக்கப்பட்டார்.  
ஓர் எழுத்தாளர், அறிஞர், மொழிபெயர்ப்பாளர், நாடக ஆசிரியர் மற்றும் மகளிர் இயக்கத்தில் ஆர்வலர் என பன்முகங்களுடன் திகழ்ந்தார். ஓய்வு பெற்ற ஆங்கிலப் பேராசிரியரான இவர் ஜாதவ்பூர் பல்கலைக்கழகத்தின் மகளிர் ஆய்வுகள் பள்ளியின் இயக்குநராகவும் இருந்தார்.
# வான்பயண ஒளிப்படவியல்

**வான்பயண ஒளிப்படவியல்** (Aviation photography) என்பது, வானூர்தியின் படிமங்களை, பறப்பதிலோ அல்லது தரையிலோ எடுக்கும் செயலாகும். வானூர்தி புகைப்பட வகைகளில் காற்றிலிருந்து வான்வழி, தரையிலிருந்து வான்வழி, தரை-நிலையான மற்றும் தொலைதூர ஒளிப்படம் எடுத்தல் ஆகியவை அடங்கும். படைத்துறை வானூர்தி ஒளிப்படம் எடுத்தலில், குறிப்பாக காற்றிலிருந்து வான்வழி ஒளிப்படத்தை கைப்பற்றுதலில், கூடுதல் திறன்கள் தேவைப்படுகின்றன, ஏனெனில் ஒளிப்படம் மற்றும் இலக்கு, வானூர்தி பெரும்பாலும் ஒலியின் விரைவுக்கு மேல் வேகத்திலும், மிதமானது முதல் அதிக கடல் மட்ட புவிஈர்ப்பு விசைக்கு குறைவாகவும் பறக்கிறது.
# வான்பயண ஒளிப்படவியல்

## வகைகள்

### வானூர்தி நிலைய முனையம்

வானூர்தி நிலைய முனையத்திலிருந்து ஒளிப்படம் எடுப்பது என்பது முனையத்தின் சாளர வழியாக படம் எடுப்பதாகும், பொதுவாக வானூர்திக்காக காத்திருக்கும் போது. சில வானூர்தி நிலையங்களில் பாதுகாப்பு வழியாக செல்லாமல் பார்வையிடக்கூடிய சாளரங்கள் அல்லது கண்காணிப்பு பகுதிகள் உள்ளன. முனையத்திலிருந்து வரும் கண்ணை கூசச் செய்யும் ஒளியை சிறப்பாகக் கட்டுப்படுத்த கண்ணாடி வழியாக படம் எடுக்கும்போது முனைவாக்கிய வடிகட்டி பரிந்துரைக்கப்படுகிறது. படங்கள் நன்றாகக் கைப்பற்ற அல்லது சில மாறுபட்டக் கோணத்தில் படமெடுக்கும் போது இரட்டைக் கண்ணாடியால் வளைக்கப்படலாம்.
# வான்பயண ஒளிப்படவியல்

## வகைகள்

### தரை-நிலையில்

தரை-நிலையிலான ஒளிப்படக் கலையில், நிலையான விமானங்களின் ஒளிப்படங்களை ஒளிப்படக் கலைஞர்கள் தரையில் இருந்து எடுக்கிறார்கள். விமானத்தின் வெளிப்புறங்கள், உட்புறங்கள் மற்றும் விமான விவரங்களாக இருக்கலாம். ஒளிப்படக் கலைஞருக்கு வெளிச்சம், வானூர்தியின் இடம், ஒளிப்படக்கருவியின் கோணங்கள் மற்றும் பின்னணி ஆகியவற்றில் முழு கட்டுப்பாடு உள்ளது. வானோடி அல்லது பிற வானூர்தி போன்ற பிற விவரங்களை ஈடுபடுத்துவது, மற்ற வகையான வான்வழி ஒளிப்படக் கலைகளை விட தரை-நிலையான ஒளிப்படக் கலையில் சாதிப்பது மிகவும் எளிதானது.
# வான்பயண ஒளிப்படவியல்

## வகைகள்

### தரையிலிருந்து வான்வழி

புறப்படும் எமிரேட்ஸ் எய்ர்பசு ஏ380 இன் தரையிலிருந்து வானின் ஒளிப்படம்.]]
வான் ஒளிப்படக் கலையில், தரையிலிருந்து பறக்கும் வானூர்திகளின் ஒளிப்படங்களை, புகைப்படக் கலைஞர் தரையில் இருக்கும்போது எடுக்கப்படுகின்றன. இந்த வகை ஒளிப்படவியலில் வானூர்தி கண்காட்சிகள் அல்லது வானூர்தி நிலையங்களில் வலம்வரும் வானூர்திகல் போன்றவையாகும். மேலும் புகைப்படக் கலைஞருக்கு இலக்கு என்பது, வானூர்திக்கும் இடையிலான அதிக தூரம் காரணமாக நீண்ட கவனம் கொண்ட ஒளிப்பட வில்லை அவசியம். தரை-நிலையான ஒளிப்படக் கலையுடன், இது மிகவும் பிரபலமான வானூர்தி ஒளிப்படக் கலை வடிவமாகும்.
# வான்பயண ஒளிப்படவியல்

## வகைகள்

### பறப்பு-நிலையில்

வான் ஊடாக பறக்கும் நிலை ஒளிப்படம் எடுத்தல் என்பது, மற்றொரு வானூர்தியை ஒளிப்பட தளமாகப் பயன்படுத்தி, பறக்கும் வானூர்தியை ஒளிப்படம் எடுக்கும் கலையாகும். இரண்டு வானூர்திகளும் பறக்கும் போது பொருளாக உள்ள வானூர்தியை ஒளிப்படம் எடுக்கப்படுகிறது. இது ஒளிப்படக் கலைஞர் குறிப்பிட்ட இடங்கள் மற்றும் கோணங்களில் பொருளை நிலைநிறுத்தி மிகவும் விரும்பத்தக்க படத்தைப் பெற அனுமதிக்கிறது. சிறந்த முடிவுகளை அடைய கருத்தில் கொள்ள வேண்டிய சில விடயங்கள் ஒளி மற்றும் பின்னணி. கதிரவனுடன் ஒப்பிடும்போது வானூர்தியை சரியாக வைப்பதன் மூலம் சரியான வெளிச்சம் அடையப்படுகிறது, மேலும் பகலில் சில நேரங்களில் மட்டுமே பறப்பது, அல்லது பொருளாக பறக்கும் வானூர்தியில் கதிரவனை சரியாக வரிசையாகக் காட்டும் தலைப்பில் பறப்பதன் மூலம் இது அடையப்படுகிறது. பின்னணியை பொருளிலிருந்து சிறப்பிக்கவோ அல்லது திசைதிருப்பவோ முடியும், மேலும் படங்களை எடுக்கும்போது கவனமாகக் கருத்தில் கொள்ள வேண்டும். காற்றிலிருந்து காற்றிற்கு ஒளிப்படங்களைப் பயன்படுத்துவதில் வணிக பயன்பாடு மற்றும் விளம்பரம் ஆகியவை அடங்கும்.
# இந்தோனேசியாவின் புராணம்

இந்தோனேசிய புராணம் (ஆங்கிலம்: *Mythology of Indonesia*; இந்தோனேசியம் *Mitologi Indonesia*) என்பது இந்தோனேசிய மக்களின் தோற்றம்; இந்தோனேசிய மக்களின் மூதாதையர் கதைகள்; அவர்களின் நம்பிக்கை அமைப்புகளில் உள்ள ஆவிகள் அல்லது தெய்வங்களைப் பற்றிய கதைகளை விளக்கும் ஒரு முறைமை ஆகும்.  
இந்தோனேசிய மக்கள் நூற்றுக்கணக்கான இனக் குழுக்களைக் கொண்டவர்கள். ஒவ்வொரு குழுவினரும் தனித்தனியாகச் சொந்த புராணங்களையும்; புனைவுகளையும் கொண்டுள்ளனர்.  
அண்மைய கால்ங்களில் பழைய மரபுகளைப் புதிய வெளியுலகக் கருத்துக்களுடன் இணைத்து ஒத்திசைக்கும் போக்குகள் ஏற்பட்டுள்ளன. எடுத்துக்காட்டாக, அவர்களின் பழைய மூதாதையர் புராணங்கள், இந்து தொன்மவியல், இசுலாமிய புராணங்கள் அல்லது கிறித்தவ மரபு புனைவு போன்ற வெளிநாட்டுப் புராணங்களுடன் இணைக்கப்பட்டு உள்ளன.
# இந்தோனேசியாவின் புராணம்

## வெளிநாட்டுத் தாக்கங்கள்

அண்மைய நூற்றாண்டுகள் வரை, உலகின் பிற பகுதிகளிலிருந்து தனிமைப்படுத்தப்பட்ட சில பூர்வீக இந்தோனேசிய இனக்குழுக்கள், தங்களுக்கென சொந்த பூர்வீகப் புராணங்களையும் தெய்வங்களையும் கொண்டுள்ளனர். அந்தப் பூர்வீகப் புராணங்களில் தோராஜன் மக்கள் *(Torajan),* நியாஸ் மக்கள் *(Nias people),* பத்தாக் மக்கள், தயாக்கு மக்கள் மற்றும் பப்புவா நியூ கினி மக்களின் புராணங்கள்; வெளிநாட்டு தாக்கங்களில் இருந்து ஓரளவிற்கு விடுபட்டுள்ளன.  
இதற்கு நேர்மாறாக, ஜாவானிய மக்கள், பாலி மக்கள்; மற்றும் சுண்டானிய மக்களின் புராணங்கள் , கி.பி 1-ஆம் நூற்றாண்டின் முற்பகுதியில் இருந்து இந்து தொன்மவியல்-பௌத்த தொன்மவியல்; மற்றும் இந்திய புராணங்களால் பாதிக்கப்பட்டுள்ளன.  
இராமாயணம் மற்றும் மகாபாரதம் போன்ற காவியங்களின் இந்து தெய்வங்கள், புராணக்கதைகள் ஏற்றுக்கொள்ளப்பட்டு தனித்துவமான உள்ளூர் வடிவத்தில் மாற்றி அமைக்கப்பட்டன.
# ரேணுகா சின்கா

**ரேணுகா சின்கா** (*Renuka Sinha*) இந்தியாவைச் சேர்ந்த ஓர் அரசியல்வாதியாவார். 1949 ஆம் ஆண்டு மார்ச்சு மாதம் 5 ஆம் தேதியன்று இவர் பிறந்தார். மேற்கு வங்காளத்தின் கூச் பெகர் தொகுதியிலிருந்து 16 ஆவது மக்களவைக்கு நாடாளுமன்ற உறுப்பினராக தேர்ந்தெடுக்கப்பட்டு பணியாற்றினார். 2014 ஆம் ஆண்டு நடைபெற்ற பொதுத் தேர்தலில் அகில இந்திய திரிணாமுல் காங்கிரசு கட்சியின் வேட்பாளராகப் போட்டியிட்டு வெற்றி பெற்றார். கல்கத்தா பல்கலைக்கழகத்தில் பட்டம் பெற்றார். 2016 ஆம் ஆண்டு ஆகத்து மாதம் 17 ஆம் தேதியன்று மாரடைப்பால் இவர் காலமானார்.
# குளூசியா ரோசியா

***குளூசியா ரோசியா***, **ஆட்டோகிராஃப் மரம்**, **கோப்பி**, **குபே**, **பால்சம் ஆப்பிள்**, **பிட்ச்-ஆப்பிள்,** **ஸ்காட்ச் அட்டர்னி**, என்பது க்ளூசியாசியே குடும்பத்தைச் சேர்ந்த ஒரு பசுமைமாறா, வெப்பமண்டல மற்றும் துணை வெப்பமண்டல பூக்கும் தாவர இனமாகும். இந்த இனம் சில நேரங்களில் *குளூசியா மேஜர்* என்று தவறாகக் குறிப்பிடப்படுகிறது.
# குளூசியா ரோசியா

## விளக்கம்

*குளூசியா ரோசியா* மரமானது கரீபியனைத் தாயகமாக கொண்ட ஒரு மரமாகும், இதில் பஹாமாஸ், ஹிஸ்பானியோலா ( லாஸ் ஹைடிஸ் தேசிய பூங்கா போன்றவை), கியூபா, புவேர்ட்டோ ரிக்கோ, புளோரிடா ஆகிய பகுதிகள் அடங்கும்.  
இது முதலில் பாறைகள் அல்லது பிற மரங்களில் மேலொட்டியாக வளர்கிறது. இது பெரிதாகும்போது இதன் கிளை வேர்களானது இதன் புரவலன் மரத்தைச் சூழ்ந்து அதை விட அதிகமாக வளர்ந்து, ஒளிக்காக அதனுடன் போட்டியிட்டு வெற்றியடையும். இதன் வேர்கள் அறியப்பட்டவற்றில் வேகமாக வளரும் வேர்களில் ஒன்றாகும்; இவை 24 மணி நேரத்தில் 12 அங்குலங்கள் (30 செ.மீ) வரை வளரக்கூடியன.  
அல்லிவட்டம் இளஞ்சிவப்பு முதல் வெள்ளை வரை இருக்கும். இதன் தடித்த இலைகளின் மேற்பகுதியில் காதலர்கள் தங்கள் பெயர்களை எழுதி வைக்கின்றனர். அதனால் இதற்கு "ஆட்டோகிராஃப் மரம்" என்ற பொதுவான பெயர் வழங்கப்படுகிறது. இந்த மரம் சதைப்பற்றுள்ள, வெளிர் பச்சை நிற நச்சுப் பழங்களை விளைவிக்கிறது; பழம் வெடித்தவுடன், விதைகளை பறவைகளும் பிற வனவிலங்குகளும் உட்கொள்கின்றன.
# குளூசியா ரோசியா

## சாகுபடி

இந்தத் தாவரமானது அதன் பூக்கள், இலைகள், பழங்கள் போன்றவற்றிகாக அலங்காரச் செடியாக வளர்க்கப்படுகிறது. இது துணை வெப்பமண்டல காலநிலைகளில் பழம்தரும் மற்றும் அலங்கார மரமாக தோட்டங்களில் நடப்படுகிறது, மேலும் பல காலநிலைகளில் வீட்டு தாவரமாகவும் வளர்க்கப்படுகிறது.
# குளூசியா ரோசியா

## ஊடுருவும் தன்மை

இலங்கை, ஹவாய் மற்றும் பல வெப்பமண்டல நாடுகளில் ஒரு ஆக்கிரமிப்பு தாவரமாக *குளூசியா ரோசியா* பெரும் அச்சுறுத்தலாக மாறியுள்ளது.  
இலங்கையில் நடு மலைநாட்டின் மலைகளில் இது வேகமாகப் பரவி வருகிறது. இது குறிப்பாக பாறைகள் மற்றும் பாறைகளின் வெளிப்புறங்களில் வளரும், அங்கு இது அடர்த்தியான புதர்களாக உருவாகிறது. இது பூர்வீக மரங்களின் கிளைகள், தண்டுகள் போன்றவற்றில் முளைத்து, விரைவாக வளர்ந்து அவற்றை நெரிக்கிறது. எனவே, இது பூர்வீக மலைக் காடுகளில், கண்டிக்கு அருகிலுள்ள ஹந்தான மலைத்தொடர் போன்ற பாறைப் பகுதிகளைச் சுற்றியுள்ள தனித்துவமான பூர்வீக தாவரங்களுக்கும் பெரும் அச்சுறுத்தலை ஏற்படுத்திவருகிறது. இது சிங்களத்தில் கல் கோரக்கா (ගල් ගොරක) அல்லது கல் இடா (ගල් ඉද්ද) என அழைக்கப்படுகிறது.  
இது ஹவாயின் மிகவும் ஊடுருவும் தாவரங்களில் ஒன்றாகும். மேலும் இது காடுகளிலும், தொந்தரவு இல்லாத செய்யப்பட்ட பகுதிகளிலும் வளர்கிறது. இது அதன் பழங்களை உண்ணும் பறவைகள் மூலம் பரவுகிறது.  
அதிகப்படியான உப்புக் காற்று மற்றும் வறட்சி போன்ற மோசமான சூழல்களையும் சகித்து *குளூசியா ரோசியா* வளரக்கூடியது.
# குளூசியா ரோசியா

## பயன்கள்

மேற்கிந்தியத் தீவுகளில் விளையாட்டுச் சீட்டுக்கட்டுகளைத் தயாரிக்க இதன் இலைகள் பயன்படுத்தப்பட்டன. சிலர் இலைகளில் தங்கள் பெயர்களை எழுதி, அவை வளர்வதைப் பார்க்கின்றனர்.  
புவேர்ட்டோ ரிக்கோவில், கடந்த காலத்தில், தாவரத்தின் பாகங்கள் விளையாட்டு பந்துகளை உருவாக்கவும், தார் தயாரிக்கவும், விறகுக்காகவும் பயன்படுத்தப்பட்டன.
# சேலே கார்!

***செலே கார்!*** சிட்டா பாசு இயக்கிய 1954 ஆம் ஆண்டு இந்திய வங்காள மொழி குழந்தைகள் நகைச்சுவைத் திரைப்படமாகும். சாருசித்ரா தயாரித்த இந்தப் படம், படத்தின் திரைக்கதையையும் எழுதிய ஜோதிர்மாய் ராய் எழுதிய கதையை அடிப்படையாகக் கொண்டது. இதில் மாஸ்டர் பாபுவா, பிகாஷ் ராய், அருந்ததி தேவி, பானு பந்தோபாத்யாய், சாபி பிஸ்வாஸ், துளசி சக்ரவர்த்தி, ஜாஹோர் ராய், ஜிபன் போஸ் மற்றும் அமர் முல்லிக் ஆகியோர் நடித்துள்ளனர்.  
ஆதரவற்ற ஒரு சிறுவன் தனது பெற்றோரைக் கண்டுபிடிப்பதற்கான முயற்சிகளைச் சுற்றி படம் சுழல்கிறது. பிகாஷ் ராயுடன் முதல் முறையாகவும், பானு பந்தோபாத்யாயுடன் இரண்டாவது முறையாகவும் பாசு இணைந்து நடித்துள்ள படம் இது. படத்தின் இசையை காளிபடா சென் இசையமைத்துள்ளார், ராய் மற்றும் சிஷிர் மித்ரா ஆகியோர் பாடல் வரிகளை எழுதியுள்ளனர். தீரன் டே ஒளிப்பதிவைக் கையாண்டார், கமல் கங்குலி படத்தைத் தொகுத்தார்.  
*செலி கார்* 27 ஆகஸ்ட் 1954 அன்று திரையரங்குகளில் வெளியிடப்பட்டது, இது நேர்மறையான விமர்சனங்களுக்கு திறக்கப்பட்டது. 2வது தேசிய திரைப்பட விருதுகளில் (1955) பெங்காலி மொழியில் சிறந்த திரைப்படத்திற்கான விருதை வென்றது, மேலும் ஜனாதிபதியின் வெள்ளிப் பதக்கத்தையும் பெற்றது. இத்திரைப்படம் இந்தியில் *பந்திஷ்* (1955) என்ற பெயரில் தமிழில் *யார் பையன்* (1957) என்ற பெயரிலும், மலையாளத்தில் *பாக்யமுத்ரா* (1967) என்ற பெயராகவும் மறு ஆக்கம் செய்யப்பட்டது.
# சேலே கார்!

## சதி

தக்காளி ஒரு அனாதை, அவர் தனது வளர்ப்பு தந்தையுடன் வசிக்கிறார். அவரது தந்தை மிகவும் நோய்வாய்ப்பட்டு, ஒரு கடுமையான நோயால் அவதிப்பட்டு வருகிறார், மேலும் சில மாதங்களுக்குள் அவர் இறந்துவிடுவார். குணால் சென் என்ற பணக்காரரிடம் தஞ்சம் புகுமாறு அவர் தக்காளிக்கு அறிவுறுத்தினார். தக்காளி ஒரு பூங்காவில் குணாலை அணுகி அவரை தந்தை என்று குறிப்பிடுகிறது. அதிர்ச்சியடைந்த குணால், அறியப்படாத குழந்தை தக்காளி இருந்து தப்பிக்க முயற்சிக்கிறார், ஆனால் முடியாது. பல தடைகள் மற்றும் குழப்பங்களுக்குப் பிறகு, குணால் மற்றும் அவரது காதலி மிலி தக்காளி மீது காதல் கொள்ளத் தொடங்குகிறார்கள்.
# கேன்ஃபீல்டைட்டு

**கேன்ஃபீல்டைட்டு** (*Canfieldite*) என்பது Ag<sub>8</sub>SnS<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஓர் அரிய வெள்ளி வெள்ளீயம் சல்பைடு கனிமமாகும். பன்னாட்டு கனிமவியல் சங்கம் கேன்ஃபீல்டைட்டு கனிமத்தை Cfi என்ற குறியீட்டால் அடையாளப்படுத்துகிறது. கேன்ஃபீல்டைட்டு கனிமமானது பொதுவாக வெள்ளீயம் தளத்தில் மாறுபட்ட அளவு செருமேனியம் பதிலீடையும், கந்தகத் தளத்தில் தெலூரியம் பதிலீடையும் கொண்டுள்ளது. கேன்ஃபீல்டைட்டுக்கும் அதன் செருமானிய ஒப்புமையான ஆர்கைரோடைட்டுக்கும் இடையே ஒரு முழுமையான தொடர் உள்ளது. கருப்பு நிறத்தில் நேர்ச்சாய்சதுரப் படிகங்களாக இக்கனிமம் உருவாகிறது. இவை பெரும்பாலும் இரட்டைப் படிகங்களாக மாறுவதால் கனசதுர வடிவில் தோன்றும். மிகவும் பொதுவான வடிவம் திராட்சைக் கொத்து போன்ற திண்மமாகும். மோவின் கடினத்தன்மை அளவு கோலில் இதன் கடினத்தன்மை மதிப்பு 2.5 என்றும் ஒப்படர்த்தி 6.28 என்றும் மதிப்பிடப்படுகிறது. கேன்ஃபீல்டைட்டு பிளவு இல்லாமல் சங்குருவான முறிவை வெளிப்படுத்துகிறது.  
கேன்ஃபீல்டைட்டு கனிமம் முதன்முதலில் 1893 ஆம் ஆண்டு பொலிவியாவின் போடோசி துறையின் கோல்குச்சாகாவில் கண்டுபிடிக்கப்பட்டு விவரிக்கப்பட்டது. இது அமெரிக்க சுரங்கப் பொறியாளரான பிரடெரிக் அலெக்சாண்டர் கேன்ஃபீல்டு (1849–1926) என்பவரின் நினைவாக கேன்ஃபீல்டைட்டு எனப் பெயரிடப்பட்டது.
# சோப்ராஜ் மகப்பேறு மருத்துவமனை

**சோப்ராஜ் மகப்பேறு மருத்துவமனை** (*Sobhraj Maternity Hospital*) என்பது பாக்கித்தானின் கராச்சியில் உள்ள ஒரு மருத்துவமனையாகும். இது கராச்சியின் இரண்டாவது பழமையான மருத்துவமனையும் நகரத்தின் பழமையான மகப்பேறு மருத்துவமனையாகும்.  
இது கராச்சி பெருநகர மாநகராட்சியின் நிர்வாகத்தின் கீழ் செயல்படுகிறது.
# சோப்ராஜ் மகப்பேறு மருத்துவமனை

## வரலாறு

சோப்ராஜ் மகப்பேறு மருத்துவமனை 1928ஆம் ஆண்டு சேதுமால் சோப்ராஜால் அவரது மனைவி கிசென் தேவி சோப்ராஜின் நினைவாக நிறுவப்பட்டது. ஆரம்பத்தில் இவர் பெண்கள் நலச் சுகாதாரப் பிரிவாகச் செயல்பட்டது.  
1975-ஆம் ஆண்டில், மருத்துவமனை இதன் தனியார் பிரிவில் மூன்று மாடிக் கட்டடத்தினை இணைத்ததன் மூலம் விரிவடைந்தது. மேலும் 1979-ஆம் ஆண்டில், தாய், சேய் மையம் ஒரு மகப்பேறு இல்லமாக மேம்படுத்தப்பட்டது. இதே ஆண்டு, ராயல் மகப்பேறியல் மற்றும் மகளிர் மருத்துவக் கல்லூரி, முதுநிலை மருத்துவப் பாடங்களைக் கற்பிப்பதற்காக அங்கீகரித்தது. மருத்துவர்கள் மற்றும் அறுவை சிகிச்சை நிபுணர்கள் கல்லூரி 1987-ஆம் ஆண்டு இந்த மருத்துவமனைக்கு அங்கீகாரம் அளித்தது.  
1991-ஆம் ஆண்டில், சோப்ராஜ் மகப்பேறு மருத்துவமனை செவிலியர் கல்வி, பயிற்சிக்காக ஒரு செவிலியர் பள்ளியை நிறுவியது. மேலும் இந்த நிறுவனம் 2001-ஆம் ஆண்டில் மகப்பேறு மருத்துவமனையாகத் தரம் உயர்த்தப்பட்டது.
# முகம்மது அப்தெல் வஹாப்

**முகம்மது அப்தெல் வகாப்** (*Mohammed Abdel Wahab*; 13 மார்ச் 1902 – 4 மே 1991), 20 ஆம் நூற்றாண்டின் புகழ்பெற்ற எகிப்திய பாடகர், நடிகர் மற்றும் இசையமைப்பாளர் ஆவார். அவர் தனது காதல் மற்றும் எகிப்திய தேசபக்தி பாடல்களுக்காக புகழ் பெற்றவர்.  
இவர் லிபியாவின் தேசிய கீதத்தையும் இயற்றினார், இது 1951 முதல் 1969 வரையிலும், பின்னர் 2011 முதல் மீண்டும் ஏற்றுக்கொள்ளப்பட்டது.
# முகம்மது அப்தெல் வஹாப்

## பிறப்பு

நகரின் பாப் எல்-ஷெரியா சதுக்கத்தில் இருக்கும் அப்தெல் வஹாப்பின் சிலை]]
முகமது அப்தெல் வஹாப் 1898-இல் எகிப்தின் கெய்ரோவில், பாப் எல்-ஷெரியா என்ற சுற்றுப்புறத்தில் பிறந்தார். இங்கு இப்போது இவரது சிலை உள்ளது. இவர் தனது இசைக்கான வாழ்க்கையை இளம் வயதிலேயே தொடங்கினார். தனது ஏழு வயதில் உள்ளூரில் தனது முதல் பொது நிகழ்ச்சிகளை நிகழ்த்தினார். 13 வயதில், தனது முதல் குரல் பதிவை செய்தார். முகமது அப்தெல் வஹாப் சக நாட்டுப் பாடகர் அப்தெல் ஹலீம் ஹாஃபிஸின் நெருங்கிய நண்பராகவும் இருந்தார்.
# முகம்மது அப்தெல் வஹாப்

## திரைப்பட வாழ்க்கை

1933ஆம் ஆண்டில், முகம்மது அப்தெல் வஹாப் பாரிசுக்குச் சென்று பிரெஞ்சு இசைத் திரைப்படங்களைப் பற்றி அறிந்த பிறகு, தனது சொந்த பாணியிலான எகிப்திய திரைப்பட இசைப்பாடல்களை இயற்றத் தொடங்கினார். இவர் எகிப்திய கலாச்சாரத்திற்கு ஓர் இலகுவான இசைத் திரைப்பட வகையை அறிமுகப்படுத்தினார். 1933 மற்றும் 1949க்கு இடையில் எட்டு இசை நகைச்சுவை பாடல் தொகுப்புகளை இயற்றினார். இவரது திரைப்படங்கள் மேற்கத்திய சமூக உயரடுக்கினரை சித்தரித்தன. இவை பாரம்பரிய எகிப்திய மெட்டுகளிலிருந்து வேறுபட்ட இசையை உள்ளடக்கியது. 1933-இல் தனது திரைப்படமான *தி வைட் ரோஸ்* எனும் திரைப்படத்தில் நடித்தார். இத்திரைப்படம் முந்தைய சாதனைகளை முறியடித்து எகிப்திய திரையரங்குகளில் மீண்டும் மீண்டும் திரையிடப்பட்டது. 1950-இல், அப்தெல் வஹாப் தனது இசையில் கவனம் செலுத்த திரைத்துறையிலிருந்து வெளியேறினார்.